Jyllandsposten, 1841-01-19
Nyheds Post. Den fuldstændige kongelige Kundgjørelse angaaende en forandret Organisation i Finantsdeputationen, Directionen for Statsgielden og den synkende Fond, Rentekammeret og General-Toldkammer- og Commerce-Collegiet er nu bleven bekjendtgjort i Trykken. Det bemærkes i denne Anledning i "Khousp.". "Da vi imidlertid tidligere have meddeelt de væsentligste af sammes Bestemmelser, skulle vi her ikke gjentage dem, men kun henvise til Kundgjørelsen, selv, der er dateret den 30te Decbr. f. A. J Præmisserne betegnes Forandringerne udtrykkeligt som dem, der skulle sigte til at indføre en større Simpelhed i Forretningsgangen og derved fremme Sagernes Afgjørelse, Noget, hvis Nødvendighed maatte være En hvor iøinefaldende, der nogensinde havde havt Leilighed tilat blive opmærksom paa, med hvilken paafaldende Langsomhed hele Statsmaskinen arbeider igjennem den gamle Collegialforfatning og hvorledes de simpleste Sager kunde henligge hele Aar i Collegierne og vente paa deres endelige Afgjørelse, forudsat at de ikke inden den Tid vare af Mol og Rust bragte til den evige Hvile. Hvad der fornemmelig er af Vigtighed, er, at den hidtil stedfindende, ligesaa unaturlige som unyttige, Forbindelse imellem Rentekammeret og Finantsdeputationen er aldeles ophævet, og en Finantsminister, der ikke meere skal benævnes første Deputeret for Finantserne, stilles i Spidsen for Finantsdeputationen. Med Hensyn til Rentekammeret og General-Toldkammer og Commerce-Collegiet, da ville Jnstructioner nærmere bestemme enhver af de beskikkede Embedsmænds Virksomhed og navnligen hvilke Forretningssager, Sectionscheferne under Embedsansvar selv skulle expedere, og hvilke der skulle foretages i Collegiet. Forøvrigt er det fastsat som Regel, at alle løbende Forretninger, Svar, overeens stemmende med Anordningerne, paa Forespørgseler, udfærdiges og underskrives ene af Sectionschefen, og hvor Expeditionen udfærdiges af en Sections= eller Revisionschefalene, betegnes tillige Sectionen eller Revisionen, hvorfra den udgaaer, men underskriver Directeuren, da er det i det samlede Collegiums Navn. – Endvidere henledes Opmærksomheden paa, at ligesom der allerede ved de trufne Foranstaltninger er stillet en Finantsminister i Spidsen for Finantsvæsenet, hvilket ikke erklæres for at være tempo rart, saaledes tilkjendegives det udtrykkeligt i den kgl. Kundgjørelse, at Rentekammerdirecteurens Charge er at ansee som midlertidig og at General-Toldkammer- og Commerce-Collegiet skal indtil videre forestaaes af en Directeur. Saavidt vi kunne skjønne, tyder hele Grundtonen i denne Forbedring i Statsforvaltningen saavelsom Kundgjørelsens brugte Udtryk, hen paa, at den hidtilværende Collegialforfatning skal med Tiden forandres til Ministerier, der ere Regenten og Folket ansvarlige for deres Handlinger. Vi sige Folket; thi vi kunne ikke løsrive os fra den Anskuelse, at Forbedringerne i Statsforvaltningen skulle lede hen til Forbedringer i Statsforfatningen og at Kongen, i fuldkommen Consequents og Overeensstemmelse med sine i hans første Manddomsalder i Ord og Gierning udtalte constitutionelle Grundsætninger vil lempe sin Magt efter Tidens Trang og Folkets stedse lydeligere og lydeligere udtalte Ønsker.